Document ID: 32009R0899

UREDBA KOMISIJE (ES) št. 899/2009
z dne 25. septembra 2009
o spremembi Uredbe (ES) št. 1290/2008 o izdaji dovoljenja za pripravek Lactobacillus rhamnosus (CNCM-I-3698) in Lactobacillus farciminis (CNCM-I-3699) (Sorbiflore) kot krmni dodatek
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Pripravek Lactobacillus rhamnosus (CNCM-I-3698) in Lactobacillus farciminis (CNCM-I-3699) (Sorbiflore), ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, je bil z Uredbo Komisije (ES) št. 1290/2008 (2) dovoljen kot dodatek v prehrani živali za imetnika dovoljenja Sorbial SAS.
(2)
Uredba (ES) št. 1831/2003 določa možnost spremembe dovoljenja za dodatek na zahtevo imetnika dovoljenja in v skladu z mnenjem Evropske agencije za varnost hrane. Sorbial SAS je glede na Uredbo (ES) št. 1290/2008 predložil zahtevek za spremembo imena imetnika dovoljenja s Sorbial SAS na Danisco France SAS.
(3)
Vložnik navaja, da se je Sorbial SAS z 18. majem 2009 preoblikoval v Danisco France SAS. Pravice trženja za dodatek ima zdaj Danisco France SAS. Vložnik zahtevka je v podporo svojih navedb predložil ustrezno dokumentacijo.
(4)
Predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila obveščena o zahtevku.
(5)
Da bi se vložniku zahtevka omogočilo, da izkoristi svoje pravice trženja pod imenom Danisco France SAS, je treba spremeniti pogoje dovoljenj.
(6)
Uredbo (ES) št. 1290/2008 je zato treba ustrezno spremeniti.
(7)
Primerno je predvideti prehodno obdobje, v katerem se bodo porabile obstoječe zaloge.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V stolpcu 2 Priloge k Uredbi (ES) št. 1290/2008 se ime „Sorbial SAS“ nadomesti z „Danisco France SAS“.
Člen 2
Obstoječe zaloge, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo v promet in se uporabljajo do šest mesecev po navedenem datumu.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. septembra 2009

Labels: 0
17
6